Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 88. §-a, valamint büntetőjogi felelősséggel a Büntető Törvénykönyvről szóló 1978. évi IV. törvény 177/A—B. §-a alapján.
Paragraph Index: 1481

5. „Biztosítható-e valamilyen módon, hogy a honlapon kezelt személyes adatok csak a címzettekhez jussanak el?” Mivel tudomásom szerint a szolgáltatás címzettjei nem alkotnak pontosan azonosítható személyi kört, ez megítélésem szerint fogalmilag kizárt; amenynyiben a címzettek azonosíthatók, a kérdés technikai jellegű, s abban állást foglalni nem feladatom. Ha a címzettek azonosíthatók lennének, s a lehetőség meglenne arra, hogy az adatok csak hozzájuk jussanak el, akkor az Avtv. 5. § (2) bekezdése alapján csak ezt a módszert lenne jogszerű alkalmazni, vagyis — amennyiben az érintett csak az adott célból történő adatkezeléshez járul hozzá általában — az adatokat nem szabad nyilvánosságra hozni, csak továbbítani. Adatvédelmi és információszabadsággal kapcsolatos problémáival forduljon hozzám a jövőben is bizalommal. Budapest, 1999. július 20. Üdvözlettel: Dr. Majtényi László (378/K/1999) * * * [Állásfoglalás: a bankok által nyújtott kedvezmények címzettjeit védi a banktitok törvényi szabályozása, a közfeladatot ellátó személyek esetén a közélet tisztasága érdekében indokolt lenne a törvény módosítása] [...] újságíró Magyar Hírlap Szerkesztősége Budapest Tisztelt [...] ! Megkaptam levelét, amelyben a Postabank VIP-hiteleivel összefüggésben — dr. Sepsey Tamásnak, a Kormányzati Ellenőrzési Hivatal elnökének egy televíziós műsorban kifejtett véleményére is hivatkozva — a banktitok, a személyiségi jogok védelme és a közérdek ütközésére figyelemmel az után érdeklődik, hogy az inkriminált listán szereplők közül „a közérdekű adat megállapításánál [...] a parlamenti képviselőkön kívüli [...] közszereplők [...] beletartoznak-e az érintett körbe”. Kérdése megválaszolásakor abból kell kiindulnom, hogy az Alkotmány 59. § (1) bekezdése alapján a Magyar Köztársaságban mindenkit megillet a magántitok és a személyes adatok védelméhez való jog. A vagyoni helyzetre, így például egyes hitelügyletekre vonatkozó adatok az ember magánszférájába tartoznak, magántitkot képeznek, és szemé- 2000/88/II. szám lyes adatnak minősülnek. A magántitok és a személyes adatok védelméhez való jog azonban nem abszolút jog, azaz törvény — közérdekből — elrendelheti a magántitok és a személyes adat kötelező kiszolgáltatását, és előírhatja a felhasználás módját is.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes